Diari Oficial de la Generalitat Valenciana


Sumari del DOGV 7875, del 16-09-2016 (2016/7026)

RESOLUCIÓ de 8 de setembre de 2016, del president de l'Agència Valenciana del Turisme, de denegació d'ajudes 2016 dirigides a les empreses turístiques de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7026


Data del document
:   08-09-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 8 de setembre de 2016, del president de l'Agència Valenciana del Turisme, de denegació d'ajudes 2016 dirigides a les empreses turístiques de la Comunitat Valenciana. [2016/7026]  
Antecedents de fet  
Primer. Per Resolució de 29 de febrer de 2016, del president de l'Agència Valenciana del Turisme, publicada en el Diari Oficial de la Comunitat Valenciana núm. 7738, del dia 10 de març de 2016, es convoquen les ajudes 2016 de l'Agència Valenciana del Turisme dirigides a les empreses turístiques de la Comunitat Valenciana i que contemplen dos programes: Programa 1: «Suport a la singularitat de l'oferta turística» i Programa 2: «Suport a la prestació de serveis turístics innovadors».  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als dos programes de l'esmentada resolució, que han donat lloc a la instrucció dels expedients relacionats en el document annex, adjunt a aquesta resolució.  
  
Tercer. D'acord amb el que establix l'article 8.2 de la resolució de convocatòria, s'ha reunit la Comissió d'Avaluació d'Ajudes, en sessió de data 29 de juliol de 2016 i ha adoptat, entre altres, els acords següents:  
1. Informar desfavorablement als efectes de concessió d'ajudes les 58 sol·licituds que s'indiquen en el document «annex III a) Sol·licituds desfavorables. Programa 1: Suport a la singularitat de l'oferta turística i «Annex III b) Sol·licituds desfavorables Programa 2: «Suport a la prestació de serveis turístics innovadors», pels motius següents:  
  
Perquè no correspon el projecte amb l'objecte o les actuacions subvencionables establides en la convocatòria d'ajudes.  
Per presentació de la sol·licitud fora del termini establit en la convocatòria d'ajudes.  
Per ser el cost subvencionable inferior a l'establit en la convocatòria d'ajudes.  
Perquè no pot ser el sol·licitant beneficiari de l'ajuda segons establix la resolució de convocatòria d'ajudes.  
Perquè no complix el sol·licitant les condicions establides en la convocatòria i normativa reguladora.  
2. Traslladar els acords anteriors a la directora de l'Agència Valenciana del Turisme.  
Quart. En data 4 d'agost de 2016 la directora de l'Agència Valenciana del Turisme, va elevar proposta de resolució de denegació d'ajudes a les sol·licituds a què es referix l'antecedent tercer. Aquesta proposta va ser notificada per mitjà de publicació en el Diari Oficial de la Comunitat Valenciana núm. 7852, del dia 17 d'agost de 2016, i posa de manifest l'expedient als interessats i els concedix un termini de 10 dies hàbils per a la presentació d'al·legacions.  
Cinqué. Vençut el termini establit en la referida proposta de resolució, s'ha presentat una al·legació el corresponent expedient de la qual no és objecte d'aquesta resolució i limita, per tant, els seus efectes a aquells expedients els sol·licitants dels quals no han presentat al·legacions.  
  
Als anteriors antecedents de fet resulten d'aplicació els següents  
  
  
Fonaments de dret  
Primer. La Resolució de 29 de febrer de 2016, del president de l'Agència Valenciana del Turisme, per la qual es convoquen les ajudes 2016 de l'Agència Valenciana del Turisme dirigides a les empreses turístiques de la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
Segon. La competència per a dictar aquesta resolució la té el president de l'Agència Valenciana del Turisme d'acord amb les competències assignades per l'article 5 del Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
  
Quart. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contempla la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 29 de febrer de 2016, per la qual es convoquen aquestes ajudes.  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes corresponents al Programa 1: «Suport a la singularitat de l'oferta turística» i Programa 2: «Suport a la prestació de serveis turístics innovadors» de la Resolució de 29 de febrer de 2016 per la qual es regix aquesta convocatòria i que s'indiquen en el document annex a aquesta resolució pels motius que s'hi indiquen.  
  
Segon  
Publicar aquesta resolució en el Diari Oficial de la Comunitat Valenciana, amb efectes de notificació.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, a comptar de l'endemà de la seua notificació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de setembre de 2016.- El president de l'Agència Valenciana del Turisme: Francesc Colomer Sánchez.